ลดภาษีบุคคลธรรมดาปี60
สรรพากรชงลดภาษีบุคคลธรรมมีผลบังคับกับรายได้ที่เกิดขึ้นปี 2560 เป็นต้นไป
4 ม.ค. 2559

สรรพากรชงลดภาษีบุคคลธรรมมีผลบังคับกับรายได้ที่เกิดขึ้นปี 2560 เป็นต้นไป
นายประสงค์ พูนธเนศ อธิบดีกรมสรรพากร เปิดเผยว่า กรมสรรพากรจะเสนอลดภาษีบุคคลธรรมดารัฐบาลเห็นชอบภายในไตรมาสแรกปีนี้ และจะมีผลบังคับใช้กับรายได้ที่เกิดขึ้นปี 2560 ซึ่งจะมีการยื่นแบบและเสียภาษีในปี 2561
สำหรับการลดภาษีบุคคลธรรมดา จะมีทั้งการลดอัตราภาษี การเพิ่มหักค่าใช้จ่าย การพิจารณาค่าหักลดหย่อนต่างๆ โดยจะมีเพดานกำหนดว่าหักลดหย่อนรวมได้ไม่เกินเท่าไร ซึ่งจะทำให้คนที่มีรายได้มากกว่าเดือนละ 2 หมื่นบาท แต่ไม่เกิน 3 หมื่นบาท ไม่ต้องเสียภาษีจากปัจจุบันผู้มีรายได้เดือนละไม่เกิน 2 หมื่นบาท ไม่ต้องเสียภาษี 
นายประสงค์ กล่าวว่า ปัจจุบันมีบุคคลธรรมดายื่นแบบชำระภาษี 10 ล้านคน มีผู้เสียภาษีจริงประมาณ 6-7 ล้านราย ในจำนวนนี้มีผู้มีรายได้สุทธิเกิน 4 ล้านบาท ซึ่งต้องเสียภาษีบุคคลธรรมดาในอัตราสูงสุด 35% อยู่ 1-2%